**ZAJEDNIČKA IZJAVA**

**S TREĆEG TRILATERALNOG MINISTARSKOG SASTANKA**

**IZMEĐU HRVATSKE, ITALIJE I SLOVENIJE**

Ministri vanjskih poslova Republike Hrvatske, Talijanske Republike i Republike Slovenije sastali su se u Lužnici pokraj Zagreba 4. travnja 2022. kako bi nakon svojih prethodnih sastanaka, u prosincu 2020. u Trstu i u travnju 2021. u Brdu, nastavili razgovore o daljnjem jačanju trilateralne suradnje.

Trojica ministara oštro su osudila rusku vojnu agresiju na Ukrajinu te su uputila zajedničku poruku solidarnosti i podrške Ukrajini i njezinom narodu. Dogovorili su se da će pojačati političku suradnju o tom pitanju unutar EU-a, NATO-a i drugih multilateralnih foruma.

Dogovorili su se pojačati svoju političku suradnju s ciljem mogućeg usklađivanja svojih stavova u tom pogledu unutar EU, NATO-a i drugih multilateralnih foruma.

They agreed to step up their political co-operation with a view to possibly harmonizing their positions in this regard within the EU, NATO and other multilateral fora.

Dogovorili su se intenzivirati političku suradnju s ciljem mogućeg usklađivanja svojih stajališta u tom pogledu u okviru EU, NATO-a i drugih multilateralnih foruma.

They agreed to intensify political co-operation with a view to possibly harmonizing their positions in this regard within the EU, NATO and other multilateral fora.

Ukazujući na rizik povećane nestabilnosti na zapadnom Balkanu, trojica ministara naglasila su važnost izbjegavanja bilo kakvog prelijevanja rata u Ukrajini na regiju i intenziviranja napora usmjerenih na očuvanje stabilnosti regije, a kako bi se istovremeno osiguralo da šest zemalja zapadnog Balkana ostane čvrsto vezano uz svoj europski put.

Ministri su potvrdili svoju predanost nastavku suradnje u ovom formatu. Oni taj format vide kao važnu platformu za povezivanje triju zemalja u nastojanju da sjeverni Jadran bude područje suradnje, rasta i prosperiteta. Ostaju predani daljnjem razvoju partnerstva između triju zemalja ulažući u održivost tog područja i potičući kontakte i suradnju između resornih ministarstava, lokalnih zajednica, ljudi i gospodarstva u nastojanju da očuvaju njegovu jedinstvenu prirodu i promiču njegove pune potencijale u brojnim područjima.

Pozdravili su sudjelovanje Hrvatske i Slovenije u EU MED-u kao važnom okviru za rješavanje zajedničkih izazova na Sredozemlju. Ponovno su potvrdili svoju predanost jačanju suradnje, između ostalog, unutar Jadransko-jonske inicijative, Strategije EU-a za Jadransko-jonsku regiju (EUSAIR) i Srednjoeuropske inicijative (SEI).

Ministri su pozdravili konkretne rezultate postignute u okviru mehanizma trilateralnih konzultacija, organiziranog u *ad hoc* radne skupine za povezivost, plavo gospodarstvo i zaštitu okoliša, od posljednjeg sastanka u Brdu, posebno:

* potpisivanje Deklaracije Udruge luka sjevernog Jadrana (NAPA), u Veneciji 3. prosinca 2021.;
* prva javna demonstracija šifrirane kvantne audio-video komunikacije između triju zemalja, održane 5. kolovoza 2021. u Trstu, tijekom sastanka ministara za digitalna pitanja država G20;
* potpisivanje pisma namjere između Slovenije, Hrvatske i autonomne regije Furlanije-Julijske krajine 14. ožujka 2022. s ciljem uspostave prekogranične doline vodika Sjeverni Jadran;
* formalno pridruživanje Slovenije regionalnoj skupini za ribarstvo ADRIATICA u rujnu 2021.;
* usvajanje novog višegodišnjeg plana Opće komisije za ribarstvo Sredozemlja (GFCM) za malu plavu ribu u Jadranu, u studenome 2021.;
* prijelaz sustava upravljanja ribolovnim područjem u Jabučkoj kotlini (Jabuka/Pomo FRA) na razini GFCM-a (Opća komisija za ribarstvo Sredozemlja) s privremenog na trajni, u studenome 2021.;
* službeni početak programa NAMIRS (Sustav za odgovor na pomorske incidente na sjevernom Jadranu) 31. ožujka 2022. koji će pridonijeti jačanju regionalne suradnje i međusektorske koordinacije u vezi s iznenadnim onečišćenjem mora.

Povezivost

Ministri su pozvali nadležne luke i upravitelje infrastrukture koji su potpisali Deklaraciju NAPA na jačanje međusobne suradnje u teretnom prometu (npr. zelene linije), uključujući kroz projekte koje financira EU, i poboljšanje infrastrukturne i intermodalne povezivosti. Ministri su prepoznali važnost međuobalnog prometnog povezivanja i „pomorskih autocesta“ kao dijela Strategije održive i pametne mobilnosti. Dogovorili su se da će promicati razvoj intermodalnog prometa na Jadranu, s posebnim naglaskom na pomorski i željeznički promet. Ministri su se složili oko važnosti smanjenja emisija u prometu i poboljšanja otpornosti na vanjske udare ili poremećaje u opskrbnim lancima. Ministri su svjesni nedovoljne/ograničene cestovne i željezničke međusobne povezanosti luka Trst, Rijeka i Kopar te su se složili da će istražiti mogućnosti za poboljšanje ove situacije, uključujući kroz reviziju Uredbe o TEN-T-u koja je u tijeku. Ministri su također istaknuli važnost pojačane trilateralne suradnje u operacijama traganja i spašavanja, temeljene na Međunarodnoj konvenciji o traganju i spašavanju na moru (SAR), te su pozvali nadležna ministarstva da istraže mogućnost unapređenja trilateralne suradnje u ovom području.

Plavo gospodarstvo

U cilju daljnjeg razvoja suradnje u ovom području, trojica ministara dogovorila su se da će se usredotočiti na temu „plavih vještina”, pri čemu će iskoristiti rezultate rada provedenog u okviru Strategije EU-a za Jadransko-jonsku regiju (EUSAIR) i alate koji su dostupni u okviru Jadransko-jonske inicijative (AII). Ministri su se osobito složili da će istražiti mogućnost razvoja partnerstva između industrije i akademske zajednice u pogledu programa stažiranja namijenjenih sektoru plavog gospodarstva i specifičnim aktivnostima za ažuriranje sveučilišnih nastavnih planova i programa prema potrebama industrije.

Zaštita okoliša

Ministri su potvrdili spremnost za nastavak suradnje i periodičnu razmjenu informacija o doprinosu ciljevima iz Strategije EU-a za bioraznolikost do 2030. godine. Predložene teme uključuju rad na nacionalnoj razini u okviru obećanja EU-a da će raditi na procesu određivanja zaštićenih područja, uključujući, kada je potrebno, komunikaciju o zajedničkom pristupu mjerama očuvanja (npr. područja koja će se odrediti u isključivim gospodarskim pojasevima). Nadalje, potvrdili su suradnju na zajedničkim aktivnostima u provedbi mjera očuvanja morskih vrsta, sprječavanju unošenja i širenja invazivnih stranih vrsta kao i nastavku zajedničkih aktivnosti praćenja migratornih vrsta. Sve strane nastojat će ojačati suradnju na zajedničkom subregionalnom pristupu u provedbi Okvirne direktive o morskoj strategiji. Podsjetivši na rezultate projekta „Sustav upravljanja balastnim vodama za zaštitu Jadranskog mora – BALMAS”, ministri su istaknuli potrebu učinkovitijeg odlučivanja o upravljanju balastnim vodama, te uspostave sustava ranog upozoravanja u jadranskim lukama i monitoringa ekosustava luka. Pozdravili su svaki napor u daljnjem usklađivanju mjera u zaštiti izrazito osjetljivog područja Jadranskog mora. Ministri su potvrdili značaj „Sporazuma o subregionalnom planu intervencija za sprječavanje, spremnost za i reagiranje na iznenadna onečišćenja Jadranskog mora većih razmjera”, te su pozdravili rad koji se u ovom području odvija u okviru Strategije EU-a za Jadransko-jonsku regiju (EUSAIR). Također, dali su poticaj naporima za uspostavljanje daljnjih zajedničkih preventivnih akcija na subregionalnoj razini koje mogu smanjiti rizik od incidenata onečišćenja mora. Ministri prepoznaju važnost prekograničnih dolina vodika u poticanju energetske tranzicije, promicanju međusektorske integracije sektora prometa, industrije i grijanja u integrirani ekosustav, uz istodobni razvoj klimatski neutralnoga gospodarstva i postizanje klimatskih ciljeva.

Ministri će nastaviti poticati daljnju suradnju u ova tri područja u okviru mehanizma trilateralnih konzultacija. Pozvali su *ad hoc* radne skupine, posebice svoje kolege iz resornih ministarstava, da u utvrđenim područjima unaprijede sektorsku suradnju i istraže mogućnosti za pokretanje dijaloga i redovitih kontakata na svojoj razini, kako bi dali dodatni poticaj suradnji u ovom formatu. Nadalje, ministri su razgovarali o mogućnostima proširenja područja zajedničke suradnje na unutarnje poslove. Konkretne teme utvrdit će *ad hoc* radna skupina koju će uspostaviti stručnjaci resornih ministarstava.

Sljedeći ministarski sastanak održat će se u Italiji.

Potpisano u Lužnici pokraj Zagreba 4. travnja 2022.

|  |  |  |
| --- | --- | --- |
| Gordan Grlić Radman | Luigi Di Maio | Anže Logar |
| Ministar vanjskih i europskih poslova | Ministar vanjskih i poslova i međunarodne suradnje | Ministar vanjskih poslova |
| Republika Hrvatska | Talijanska Republika | Republika Slovenija |